Իշխանությունները՝ ներկա թե նախկին, առանց տարանջատելու միմյանցից, մասնատել են ոչ միայն մեր երկիրը, այլև քաղաքական դաշտն առհասարակ, տարիների ընթացքում նրանց հաջողվել է աղճատել քաղաքական համակարգը, միմյանց մեջ կիսել անգամ ընդդիմադիր դաշտն ու ընդդիմադիր գործիչներին՝ նրանց ևս դարձնելով գործիք իրենց ձեռքում: Գոյություն ունի քոչարյանական ընդդիմություն և սարգսյանական ընդդիմություն, և այս խաղի կանոնները կարծես թե դարձել են ընկալելի ու ընդունելի քաղաքական դաշտի խաղացողների համար: Ցավն այն է, որ խայծը կուլ են տվել գրեթե բոլորը, հարմարվել այն մտքի հետ, որ մեր երկրում հարց լուծողը ոչ թե քաղաքացին է, այլ նրանք են, ովքեր ամեն ինչ կիսել են միմյանց միջև: